3 หุ้นลีสซิ่งดีดบวก! รับ “สรรพสามิต” ยันชัด ไม่หั่นภาษีรถยนต์ใหม่ 50%
3 หุ้นลีสซิ่งดีดบวก! รับ “สรรพสามิต” ยันชัด ไม่หั่นภาษีรถยนต์ใหม่ 50%
3 หุ้นลีสซิ่งดีดบวก! รับ “สรรพสามิต” ยันชัด ไม่หั่นภาษีรถยนต์ใหม่ 50%
29 พ.ค. 2563

ผู้สื่อข่าวรายงานว่า ล่าสุด ณ เวลา 10.19 น. ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD อยู่ที่ 56.50 บาท บวก 1.50 บาท หรือ 2.73% สูงสุดที่ 57 บาท ต่ำสุดที่ 55.50 บาท ด้วยมูลค่าซื้อขาย 326.79 ล้านบาท
ราคาหุ้น บริษัท เมืองไทย แคปปิตอล จำกัด (มหาชน) หรือ MTC อยู่ที่ 55 บาท บวก 1.50 บาท หรือ 2.80% สูงสุดที่ 55.75 บาท ต่ำสุดที่ 54.50 บาท ด้วยมูลค่าซื้อขาย 217.03 ล้านบาท
ราคาหุ้น บริษัท อะมานะฮ์ ลิสซิ่ง จำกัด (มหาชน) หรือ AMANAH อยู่ที่ 2.68 บาท บวก 0.04 บาท หรือ 1.42% สูงสุดที่ 2.88 บาท ต่ำสุดที่ 2.84 บาท ด้วยมูลค่าซื้อขาย 17.72 ล้านบาท
ทั้งนี้ บล.กรุงศรี ระบุในบทวิเคราะห์ว่า กลุ่ม Auto และ สินเชื่อรถยนต์ มี Sentiment ลบหลังกรมสรรพสามิตยังไม่ปรับลดภาษีฯ รถยนต์ ตามที่ สอท.เสนอ วานนี้ กรมสรรพสามิตจัดประชุมร่วมกับผู้ที่เกี่ยวข้องในอุตสาหกรรมรถยนต์ เพื่อหาแนวทางในการกระตุ้นกำลังซื้อ ซึ่งหนึ่งในหัวข้อการประชุมและเป็นที่สนใจของนักลงทุนและประชาชนทั่วไปคือการเสนออัตราภาษีสรรพสามิตรถยนต์ลงจากเดิม 50% โดยที่ประชุมได้ข้อสรุปว่ายังไม่เห็นควรให้ปรับลดภาษีดังกล่าวเนื่องจากเป็นการแทรกแซงกลไกราคาของตลาด ขณะที่ราคารถยนต์จะลดลงไม่มากไม่เพียงพอที่จะกระตุ้นกำลังซื้อได้ ประเด็นนี้ถือเป็น Sentiment ลบต่อกลุ่ม Auto (AH SAT STANLY) และสินเชื่อรถยนต์ (TISCO KKP TCAP) ซึ่งมีการไล่ราคาขึ้นมาก่อนหน้า
ทั้งนี้ประเด็นดังกล่าวจะเป็นบวกกับกลุ่มสินเชื่อจำนองทะเบียนรถ (MTC SAWAD) เพราะหากปรับลดภาษีจริงจะกดดันราคาตลาดรถมือ 2 มีผลต่อราคาขายรถยึดของกลุ่มบริษัท เมื่อไม่มีการปรับลดภาษีน่าจะทำให้ราคาเป็นไปตามกลไกตลาดตามเดิม
นอกจากนี้ แนะนำ “ซื้อ” MTC ราคาเป้าหมายสูงสุด IAA Consensus ที่ 58 บาท/หุ้น โดยได้ Sentiment บวกกรมสรรพสามิตลงมติไม่ให้ปรับลดภาษีรถยนต์ 50% ตามที่ สอท.เสนอ คาดหนุนราคาตลาดรถมือสองกลับสู่ภาวะปกติลดผลกระทบจากราคาขายรถยึดที่ลดลง นอกจากนี้ MTC ยังได้ประโยชน์จากแนวโน้มดอกเบี้ยขาลง รวมถึงวันนี้ MTC ยังได้รับการเพิ่มน้ำหนักการลงทุนจากดัชนี MSCI ด้วย